টমাস আউগুস্তুস ওয়াটসন
টমাস আউগুস্তুস ওয়াটসন () (১৮ই জানুয়ারি, ১৮৫৪ - ১৩ই ডিসেম্বর, ১৯৩৪) ছিলেন একজন আমেরিকান যিনি আলেকজান্ডার গ্রাহাম বেলের সহায়ক ছিলেন এবং ১৮৭৬ সালের টেলিফোন আবিষ্কারের অন্যতম প্রবর্তক হিসেবে সীকৃত। তিনি অতি পরিচিত কারণ তার নাম টেলিফোনের প্রথম শব্দ হিসেবে উচ্চারিত করা হয়। গ্রাহাম বেলের গবেষণাগারের নোট বই অনুসারে, গ্রাহাম বেল তার নতুন আবিষ্কার দিয়ে প্রথম শব্দ বলেছিলেন, "মিস্টার ওয়াটসন, এদিকে আসুন - আপনাকে আমি দেখতে চাই"।
বেতার
বেতার হল তার ব্যতীত যোগাযোগের একটি শক্তিশালী মাধ্যম। এতে তড়িৎ চৌম্বকীয় তরঙ্গ ব্যবহার করে তথ্য প্রেরণ বা গ্রহণ করা হয়। ঊনবিংশ শতাব্দির শেষপ্রান্তে অনেক দেশের বিজ্ঞানী প্রায় একই সময়ে বেতার আবিষ্কার করলেও গুলিয়েলমো মার্কোনিকে বেতারের আবিষ্কারক হিসাবে ধরা হয়। পূর্বে শুধু রেডিওতে ব্যবহৃত হলেও বর্তমানে বেতার প্রযুক্তির ব্যবহার চলছে সর্বত্র। রেডিও (বেতার), টেলিভিশন (দূরদর্শন), মোবাইল ফোন, ইত্যাদিসহ তারবিহীন যেকোনো যোগাযোগের মূলনীতিই হল বেতার। বেতার তরঙ্গ ব্যবহার করে মহাকাশ পর্যবেক্ষণে ব্যবহৃত হয় বেতার দূরবীক্ষণ যন্ত্র বা রেডিও টেলিস্কোপ।